NOTĂ DE FUNDAMENTARE

Secțiunea 1

Titlul proiectului de act normativ

|  |
| --- |
| **ORDONANȚĂ DE URGENȚĂ** **privind stabilirea unor măsuri pentru finanțarea unor proiecte de regenerare urbană** |

**Secțiunea a 2-a**

**Motivul emiterii actului normativ**

|  |
| --- |
| **2.1 Sursa proiectului de act normativ**  La nivelul Uniunii Europene, politica de coeziune este una dintre cele mai importante și mai complexe politici ale Uniunii Europene, având ca principal obiectiv reducerea decalajelor economice, sociale şi teritoriale între diversele regiuni și statele membre. În cadrul acestei politici, obiectivele specifice privind creșterea economică și ocuparea forței de muncă sunt susținute prin contribuția fondurilor externe nerambursabile implementate prin bugete multianuale de 7 ani (perioade de programare).  În scopul sprijinirii procesului de pregătire realizat la nivelul beneficiarului, Guvernul a luat o serie de iniţiative prin Ordonanța de urgență nr. 88/2020 privind instituirea unor măsuri, precum şi acordarea unui sprijin financiar pentru pregătirea portofoliului de proiecte în domenii strategice considerate prioritare pentru perioada de programare 2021-2027, destinat finanţării prin Programul operaţional Asistenţă tehnică 2014-2020 (POAT 2014-2020) şi Programul operaţional Infrastructură mare 2014-2020 (POIM).  Astfel, prin Ordonanța de urgență nr. 88/2020 se acordă sprijin financiar în elaborarea documentațiilor tehnico-economice, din POAT 2014-2020 și POIM 2014-2020, pentru proiectele din mai multe domenii economice, inclusiv pentru regenerare urbană.  Bugetul estimat destinat priorităților de investiții pentru regenerare urbană în cadrul perioadei de programare 2021-2027 pentru politica de coeziune este de aproximativ 0,5 mld. Euro.  Proiectele de regenerare urbană integrată acoperă un spectru larg de intervenţii şi de situaţii ce sunt complementare și sunt corelate cu programele de dezvoltare economico-socială și de mediu a localităţilor, precum și cu viziunea de amenajare a teritoriului și urbanism.  **2.2 Descrierea situației actuale**  Cadrul național de reglementare și legislația aplicabilă referitoare la amenajarea teritoriului și urbanismului, stabilește metodologia de elaborare și actualizare a documentațiilor de urbansim, în special a Planului Urbanistic General, reprezentând principalul instrument de planificare operațională, ce constituie baza legală pentru realizarea programenlor și acțiunilor de dezvoltare și de amenajare de către unitățile adminsitrativ teritoriale.  Planul de acţiune pentru implementare şi programul de investiţii publice propuse prin Planul de Urbanism General evidenţiază acţiunile, denumirea investiţiilor, valoarea estimată a acestora, sursele posibile de finanţare, etapizarea realizării investiţiilor, stadiul implementării acestora la momentul realizării programului şi părţile responsabile de implementare.  Principiile care fundamentează dezvoltarea teritorială sunt concentrate sistemic într-un cadru de referință unitar ce stă la baza abordării integrate a regenerării urbane durabile: coeziunea teritorială, guvernanța locală și comunitatea.  Conform prevederilor *Legii nr. 350/2001 privind amenajarea teritoriului şi urbanismul, cu modificările și completările ulterioare și a* normelor metodologice de aplicare**:**”*Planul urbanistic general cuprinde prevederi pe termen mediu şi lung cu privire la*: […] *delimitarea zonelor în care se preconizează operaţiuni urbanistice de regenerare urbană”.* Aceste zone în care se preconizează operaţiuni urbanistice de regenerare urbană ”*vor fi delimitate pe limite cadastrale şi vor cuprinde zone omogene din punct de vedere funcțional, ce necesită implementarea unor operaţiuni integrate, caracterizate de una sau mai multe dintre următoarele situații:*  *a) zone centrale;*  *b) zone istorice;*  *c) zone construite protejate;*  *d) zone din mari ansambluri de locuit;*  *e) zone locuite de comunităţi defavorizate, inclusiv aşezări informale;*  *f) zone de reconversie funcţională: situri industriale dezafectate, situri militare dezafectate, situri cu infrastructuri majore dezafectate*”.  Identificarea și delimitarea unui perimetru ca zonă de regenerare urbană se face pentru a orienta, prioritar pentru zona respectivă, finanțări și instrumente de intervenție dedicate.  ”Zona de regenerare urbană” ca status urbanistic, definește un perimetru care generează avantaje de ordin operațional și de finanțare. Procesul regenerării urbane este, însă, unul complex și astfel, punerea accentului pe valorizarea dimensiunii urbanistice a unei zone, ca reper definitoriu al regenerării urbane, trebuie suprapusă cu dimensiunea identității și culturii urbane, alături de elementele de bază ale regenerării, precum accesibilitate, mobilitate, disponibilitatea serviciilor și protecția mediului înconjurător.  Prin regenerare urbană se înțelege acţiunea care conduce la soluţionarea problemelor urbane, pe baza unor principii general acceptate, în concordanţă cu obiectivele dezvoltării durabile.  În conformitate cu Declaraţia de la Toledo (2010) la care au participat statele membre la nivelul Uniunii Europene, regenerarea urbană integrată *”îşi propune să optimizeze, să conserve şi să revalorifice întreg capitalul urban existent (social, mediu construit, patrimoniu, etc.) faţă de alte forme de intervenţie în care, în tot acest capital urban, doar valoarea terenului este prioritizată şi conservată prin demolarea traumatizantă şi prin înlocuirea restului întregului capital urban şi – cel mai lamentabil – social”.*  Declarația finală a Conferintei Europene a Miniștrilor Responsabili cu Amenajarea Teritoriului – CEMAT (2007) la nivelul statelor membre, definește regenerarea urbană ca un ”*set de operațiuni destinate transformării bazei socio-economice a unor anumite zone urbane vechi în forme funcționale şi spațiale durabile prin atragerea de noi activităţi, noi firme, îmbunătățind mediul urban şi diversificând structura socială*.”  *Noua Agendă Urbană* (2017) promovează, în contextul planificării și gestionării dezvoltării spațiale urbane, planificarea expansiunilor urbane și a celor de tip infill, prioritizând reînnoirea, regenerarea și modernizarea zonelor urbane.  *Noua Cartă de la Leipzig* (2020) prevede reducerea expansiunii urbane, prioritizarea neînnoirii și regenerarea complexă a zonelor urbane, inclusiv redezvoltarea siturilor brownfield pentru limitarea impermeabilizării solului.  *Pactul de la Amsterdam* (2016) susține regenerarea urbană a cartierelor defavorizate ca soluție localizată pentru reducerea sărăciei urbane.  Prin *Declarația de la București* (2019) asumată de miniștrii responsabili cu dezvoltarea urbană din cadrul statelor membre UE este recunoscută importanța zonelor urbane de toate dimensiunile ca element cheie al coeziunii teritoriale, fiind palierul adminstrativ cel mai apropiat de cetățeni.  Așa cum reiese, problematica dezvoltării teritoriale a fost subiectul reuniunilor și declarațiilor comune la nivelul Uniunii Europene, în cadrul cărora s-a subliniat necesitatea unei dezvoltări urbane inteligente, durabile şi incluzive din punct de vedere social, care poate fi realizată numai printr-o viziune globală şi comprehensivă asupra problemelor oraşului cu ajutorul finanțărilor europene și al unor reglementări specifice la nivelul statelor membre Uniunii Europene.  La nivelul localităților urbane din România, regenerarea urbană este necesară în contextul în care, majoritatea oraşelor se confruntă cu probleme ca urmare a unor procese de transformare determinate de dezvoltarea economico-socială din ultimele decenii. Dezvoltarea competitivă a României este dependentă de dezvoltarea orașelor. Acestea se caracterizează prin două tipuri de zone construite: cele înainte de anul 1989 și cele de după acest an. În perioada 1990-2015 au fost construite 982.000 de noi unități locative. Dintre acestea, 64% au fost ridicate în zonele urbane funcționale ale Bucureștiului și ale celor 40 de reședințe de județ, iar 52% dintre aceste locuințe au fost construite în afara centrului urban, indicând un puternic proces de suburbanizare. Totodată orașele se confruntă cu o mare fluctuație demografică, infuențată mult și de calitatea vieții: oamenii preferând să locuiască în orașe care arată civilizat și adaptate vremurilor, mai precis să aibă acces la căi rutiere de calitate și o înfățișare frumoasă, deci aspecte precum fațadele clădirilor din centrul istoric, aspectul piețelor, scuarurilor și parcurilor. În plus,majoritatea orașelor au o zonă istorică, care are nevoie de îngrijire și punere în valoare, în condițiile în care au bugete reduse și nu reușesc de multe ori să își protejeze patrimoniul istoric și cultural. Majoritatea orașelor mari sau a celor cu o vechime de câteva sute de ani păstrează încă o vastă moștenire culturală.  Multe dintre orașele istorice din România sunt relativ mici, au bugete reduse și nu reușesc de multe ori să își protejeze patrimoniul istoric și cultural. De asemenea, 73% din locuitorii municipiilor din România trăiesc la bloc, dar nu a existat nici un program clar de regenerare urbană a ansamblurilor de locuințe. Spațiile dintre blocuri sunt adesea folosite ca parcări sau pentru diferite construcții inestetice (chioșcuri, garaje etc.), nefiind privite ca spații de relaxare sau de socializare. Similar, situația spațiilor verzi din centrul orașelor este net deficitară, România având o suprafaţă medie a spaţiului verde pe locuitor (18 mp/locuitor), net sub cea medie europeană de 26 mp/locuitor sau de cea prevăzută de norma Organizația Mondială a Sănătății de 50 mp/locuitor. În plus, soluțiile verzi sunt măsuri sustenabile, direcționate simultan către obiectivele de mediu, societale și economie prezentate în Agenda 2030, Acordul de la Paris privind schimbările climatice, Strategia pentru Infrastructuri Verzi sau Strategia UE în domeniul biodiversității 2020 (care își propune stoparea pierderii biodiversității și a degradării serviciilor ecosistemice din UE).  Spațiile urbane verzi, de la parcuri și grădini până la acoperișuri verzi și ferme urbane, oferă o gamă largă de beneficii pentru populație. Acestea reduc poluarea aerului, apei și a zgomotului, asigură protecție împotriva inundațiilor, secetei și valurilor de căldură și mențin o conexiune între oameni și natură.  O altă problemă cu care se confruntă orașele este poluarea istorică cauzată de activităţile intens poluatoare din industriile extractivă, metalurgică, chimică şi energetică anterioare anului 1989. Urmare a desfăşurării acestor activităţi, solul şi subsolul au fost poluate local, zonal sau regional cu hidrocarburi, metale, substanţe organice naturale şi sintetice. De asemenea, vecinătăţile arealelor industriale au fost intens populate, rezultat al urbanizării fără precedent care a urmat industrializării.  Regenerarea urbană este de interes public și strategic, având în vedere faptul că intervențiile realizate determină îmbunătățirea condițiilor de viață a locuitorilor și asigură coeziunea și redresarea situației economico-sociale a zonelor, conducând astfel, la crearea de locuri de muncă în zonele în care se implementează proiecte de regenerare urbană, inlusiv crearea unor condiții pentru păstrarea locurilor de muncă, precum turismul sau domeniul construcțiilor .  Având în vedere, faptul că regenerarea urbană contribuie pe termen scurt și mediu, inclusiv la susținerea dezvoltării economice în zonele de intervenție, este imperios necesară stabilirea modulului în care domeniul de regenerare urbană urmează a fi finanțat din fonduri europene și astfel, întreprinderea unor măsuri urgente din partea unităților administrativ teritoriale pentru elaborarea Planurilor de regenerare urbană integrată și pregătirea proiectelor pentru implementare să se realizeze de urgență, pe baza unor reglementări comune, care să asigure eligibilitatea acestora.  În lipsa unor măsuri urgente privind pregătirea unor proiecte mature cu finanțare din fonduri externe nerambursabile, care să conducă la încheiarea unor contracte de achiziție începând cu anul 2023, va exista un risc de dezangajare a fondurilor europene nerambursabile, având în vedere suprapunerea perioadelor de programare 2014-2020 și 2021-2027.  La nivelul dezvoltării teritoriale, în Legea nr. 350/2001 sunt descrise categoriile de reglementări pe termen scurt, mediu şi lung cuprinse în documentaţia de urbanism PUG și se prevede faptul că acesta se elaborează în baza strategiei de dezvoltare a localităţii şi se corelează cu bugetul şi programele de investiţii publice ale localităţii.  În baza analizei integrate a rezultatelor obținute prin diagnosticarea situației existente, a principalelor probleme / nevoi identificate și a tendințelor de dezvoltare, autoritățile administrației publice locale prevăd, în strategiile și planurile de dezvoltare relevante, prioritățile de dezvoltare pentru asigurarea unor servicii publice de calitate și a infrastructurii necesare susținerii activităților economice și creșterii calității vieții.  Pentru multe din localitățile din România, PUG-urile nu sunt în deplină convergență cu transformările urbane generate de diverși factori economici, sociali și politici, iar procedura de avizare, în vederea aprobării de către autoritatea administraţiei publice competentă, este complexă și de durată.  Totodată, până în prezent controlul aplicării reglementărilor urbanistice la nivelul localităților se face de o manieră insuficientă, fapt ce a dus la degradarea și abandonarea unor zone.  Având în vedere faptul că zonele urbane sunt considerate principalele motoare ale creșterii în oricare economie, concluzionâm faptul că, procesul regenerării urbane este unul complex și nu este unul izolat, atât din punct de vedere al dimensiunii urbane la nivelul dezvoltării europene, naționale și regionale, cât și din perspectiva creării premiselor necesare relansării economice în urma efectelor pandemiei acuale.  Conform rezultatelor intermediare aferente procesului de elaborare a Politicii Urbane a României, demers inițiat la nivelul MDLPA cu suport tehnic din partea Băncii Mondiale, orașele ar trebui să își pună în valoare punctele forte inerente, înglobate în țesutul lor dens și variat, iar regenerarea urbană ar trebui să reprezinte un instrument în inversarea tendinței actuale de expansiune. Durabilitatea integrată a cartierelor rezidențiale din perioada socialistă și vitalitatea socială care ar putea fi impulsionată de infrastructura culturală și de agrement, clădirile istorice și resursele naturale sunt puncte forte care ar trebui păstrate și aduse la standardele actuale. Totuși, îmbunătățirea infrastructurii urbane poate duce la creșterea valorii proprietăților, fenomen cunoscut sub numele de gentrificare, și la costuri de trai mai ridicate; prin urmare, regenerarea urbană ar trebui gândită luând în calcul echitatea și interesele tuturor grupurilor sociale.  În prezent, legislația nu acoperă toate situațiile în care zonele omogene din punct de vedere funcțional, social și economic pot face obiectul regenerării urbane și astfel, imposibilitatea autorităților administrației publice locale de a acorda o atenție deosebită zonelor urbane aflate în dificultate și care, fără o viziune de regenerare și redresare, vor fi abandonate de către comunitate și mediul economic.  Fără o reglementare care să acopere toate situațiile în care regenerarea urbană poate să se adreseze zonelor omogene din punct de vedere funcțional, social și economic și a măsurilor care să asigure cadrul necesar pentru elaborarea documentațiilor proiectele de regenerare urbană finanțabile din fonduri externe nerambursabile, unitățile adminsitrativ teritorile se află în imposibilitatea de a pregăti în termen proiecte mature care să răspundă cerințelor impuse de domeniul regenerării urbane finanțate din cele 8 POR-uri.   * 1. **Schimbări preconizate**   Prezentul act normativ vizează următoarele aspecte:  Din perspectiva actualului proiect de ordonanță de urgență, regenerarea urbană reprezintă ansamblul de măsuri de transformare a unor zone specific delimitate din cadrul localităților urbane, printr-un set de acțiuni integrate în domeniile economic, social, mediu și arhitectural-urbanistic în scopul creșterii calității mediului urban și implicit îmbunătățirea condițiilor de viață a populației și creșterii oportunităților economice. În principal, prin regenerare urbană se urmărește:  a) Îmbunătățirea calității serviciilor de administrare a domeniului public și privat;  b) Renovarea, consolidarea sau reabilitarea clădirilor și terenurilor publice, inclusiv reconversia funcțională a acestora, cu o atenție specială asupra reducerii riscului seismic, ameliorării performanțelor energetice, a instalațiilor și infrastructurii asociate, inclusiv prin promovarea de soluții tehnice inovative;  c) Conservarea, punerea în valoare și dezvoltarea moștenirii culturale și istorice;  d) Reconsiderarea mobilității urbane, îmbunătățirea accesibilității și a legăturilor cu zonele înconjurătoare.  În paralel cu aprobarea programelor regionale pentru perioada de programare 2021-2027, la nivel național, este necesară actualizarea documentațiilor de urbanism și pregătirea proiectelor pentru regenerarea urbană pentru a se asigura absorbția fondurilor externe nerambursabile, alocate prin cele 8 Programe Operaționale Regionale.  Această, situație extradordinară pune presiune nu numai asupra autorităţilor implicate în sistemul de management şi control, ci şi asupra potenţialilor beneficiari de a căror capacitate administrativă şi financiară depinde iniţierea unui număr suficient de mare de proiecte mature, care să răspundă cerinţelor şi obiectivelor aferente celor 8 programe regionale. Aceasta, în condiţiile în care aceiaşi beneficiari trebuie să desfăşoare activităţi legate de implementarea şi finalizarea proiectelor deja contractate în cadrul exerciţiului financiar 2014-2020.  Din această perspectivă, prezenta ordonanță de urgență vizează stabilirea cadrului general de finanțare din fonduri externe nerambursabile și modul în care domeniul de regenerare urbană urmează a fi finanțat din fonduri europene alocate în cadrul Programelor Operaționale Regionale (POR) și stabilește etapele premergătoare depunerii de proiecte mature prin integrarea zonele de regenerare urbană în planurile urbanistice și de amanajare, precum și prin elaborarea documentațiilor necesare, prin:  - prezentarea principiilor care se aplică în elaborarea și implementarea proiectelor de regenerare urbană;  - identificarea zonelor în care se preconizează operaţiuni urbanistice de regenerare urbană;  - stabilirea categoriilor de intervenții ce pot fi incluse în Planurile de regenerare urbană, în funcție de nevoile identificate și specificitatea zonei.  Activitățile care privesc regenerarea urbană sunt finanțabile din fonduri externe nerambursabile în cadrul politicii de coeziune din Fondul European de Dezvoltare Regională fiind considerate investiții în tranziția verde.  Pentru proiectele de regenerare urbană beneficiarii eligibili sunt:  a) orașele, municipiile, municipiile reședință de județ, municipiul București și sectoarele acestuia;  b) asociațiile de dezvoltare intercomunitară, astfel cum sunt definite în Ordonanța de urgență a Guvernului nr. 57/2019 privind Codul administrativ, cu modificările și completările ulterioare;  c) zonele metropolitane definite conform art. 5 lit. qq) din OUG nr. 57/2019  privind Codul administrativ, cu modificările şi completările ulterioare;  d) parteneriate între unitățile administrativ-teritoriale prevăzute la lit. a) și/sau dintre acestea și unitățile administrativ-teritoriale învecinate, situate în teritoriul metropolitan, delimitat conform art. 5 alin.(1) din Legea nr. 246/2022 privind zonele metropolitane, precum și pentru modificarea și completarea unor acte normative;  e) parteneriate între unitățile administrativ-teritoriale prevăzute la lit.a) și alte entități publice deținătoare de imobile în zonele de regenerare urbană, stabilite pe baza acordului de parteneriat încheiat conform prevederilor Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă.  Având în vedere intervențiile posibile, precum și rolul evident al regenerării urbane în creșterea economică și reconstruirea imaginii localităților, pentru implementarea proiectelor de regenerare urbană a zonelor omogene funcționale, beneficiarii elaborează un Plan integrat de regenerare urbană (PIRU) care cuprinde întreaga zonă supusă regenerării ca un ansamblu funcțional, cu obiectivul de a aborda într-un mod coerent dezvoltarea urbană la nivelul localității, cu accent pe valorizarea dimensiunii socio-economice alături de accesibilitate, mobilitate, inovare și mediu.  Delimitarea zonelor de regenerare urbană se realizează pe limite cadastrale și include, după caz, zonele învecinate cu care există legături ecologice, peisagistice, funcționale sau de circulație, pentru a crea conexiunile către acestea.  Zonele pentru care se întocmește Planul integrat de regenerare urbană, care necesită implementarea unor operațiuni integrate, se regăsesc cel puțin în una dintre următoarele categorii:  a) zone centrale;  b) zone istorice;  c) zone construite protejate și zonele de protecție a monumentelor;  d) zone din ansambluri de locuit;  e) zona autogărilor și gărilor feroviare și portuare;  f) faleze, maluri și insule ale râurilor, fluviului și lacurilor;  g) zonele locuite de comunități defavorizate, inclusiv așezări informale;  h) zone de reconversie funcțională: siturile industriale dezafectate, situri cu infrastructuri majore dezafectate, situri militare dezafectate, haldele de steril/zgura închise și depozitele de deșeuri închise,  i) zone destructurate cuprinzând parcele construite izolat, realizate în mod necoordonat și fragmentat, respectiv foste terenuri agricole afectate de expansiune urbană necontrolată ce necesită reconfigurări în vederea dezvoltării urbanistice durabile;  j) zone de agrement și turism;  k) zona piețelelor destinate comerțului cu produse și servicii.  Astfel, beneficiarii trebuie să înteprindă măsurile necesare identificării zonelor de regenerare urbană, inclusiv actualizarea conform legislației a Planului urbanistic general, dacă este cazul, prin introducerea zonelor de regenerare urbană și elaborarea Planului integrat de regenerară urbană. Planul integrat de regenerare urbană va cuprinde într-o manieră sinergică măsurile stabilite, acțiunile și soluțiile identificate, investiţiile propuse, sursele de finanțare ale acestora, etapizarea realizării investiţiilor şi entitățile responsabile de implementare.  În PIRU sunt incluse măsuri complementare de mediu, guvernanță locală, expropriere pentru cauză de utilitate publică, operațiuni funciare, economice, sociale, culturale, educaționale finanțate de la bugetul de stat sau local sau prin alte programe europene, cu menționarea surselor de finanțare, precum și prezentarea caracterului integrat, a succesiunii și coerenței implementării acestora. Măsurile complementare susțin eliminarea decalajelor economice, sociale și creșterea atractivității teritoriale și vor urmării implicarea populației și a mediului privat, ca măsură proactivă pentru asigurarea inițierii şi implementării proiectelor sociale și de susținere a mediului privat, precum și dezvoltarea de mecanisme parteneriale între administraţia publică și mediul privat şi asociativ.  Prin implementarea acestor proiecte se va asigura gospodărirea eficientă și folosirea spațiilor urbane într-un mod inteligent și creativ, prin conservarea caracterului şi identităţii locului, revitalizarea durabilă, orientată spre piaţă, a patrimoniului construit.  De asemenea, având în vedere faptul că în perioada de programare 2021-2027 sunt 8 Programe Operaționale Regionale este necesară stabilirea unui cadru general de finanțare a proiectelor de regenerare urbană, care să stabilescă categoriile de intervenții finanțabile și zonele în care se poate realiza regenerarea. În acest mod va exista o abordare unitară a proiectelor de regenerare urbană care vor fi finanțate din POR-uri, cu respectarea prevederilor regulamentelor europene și a legislației naționale cu privire la amenajarea teritoriului și urbanismului.  Pentru a avea o abordare unitară asupra conceptului de regenerare urbană și pentru a determina autoritățile locale să utilizeze resursele disponibile pentru o regenerare urbană complexă, bazată pe un plan integrat de regenerare urbană, dar și pentru a uniformiza categoriile de intervenții eligibile pentru fiecare tip de amplasament, a fost propus prezentul proiect de Ordonanță de urgență, care are un caracter de urgență pentru a putea asigura identificarea zonelor de regenerare, actualizarea documentațiilor de urbanism și elaborarea documentelor tehnico-economice în timp util, astfel încât să poată fi suficient de multe proiecte mature care să fie depuse, evaluate şi contractate imediat după lansarea apelurilor de proiecte, reducând astfel riscul pierderii resurselor disponibile.  2.4 Alte informații \*)  Nu au fost identificate |

**Secțiunea a 3-a**

**Impactul socioeconomic \*\*)**

|  |
| --- |
| **3.1 Descrierea generală a beneficiilor și costurilor estimate ca urmare a intrării în vigoare a actului normativ**  Proiectul de act normativ nu se referă la acest subiect.  **3.2 Impactul social**  Proiectul de act normativ nu se referă la acest subiect.  **3.3. Impactul asupra drepturilor și libertăților fundamentale ale omului** .  Proiectul de act normativ nu se referă la acest subiect.  **3.4. Impactul macroeconomic**  **3.4.1 Impactul asupra economiei și asupra principalilor indicatori macroeconomici**  Proiectul de act normativ nu se referă la acest subiect.  **3.4.2 Impactul asupra mediului concurențial si domeniului ajutoarelor de stat**  Prezentul act normativ nu se referă la acest subiect  **3.5. Impactul asupra mediului de afaceri**  Prezentul act normativ nu se referă la acest subiect  **3.6 Impactul asupra mediului înconjurător**  Prezentul act normativ nu se referă la acest subiect  **3.7. Evaluarea costurilor și beneficiilor din perspectiva inovării și digitalizării**  Prezentul act normativ nu se referă la acest subiect  **3.8 Evaluarea costurilor și beneficiilor din perspectiva dezvoltării durabile**  Prezentul act normativ nu se referă la acest subiect  **3.9. Alte informații**  Nu au fost identificate |

**Secțiunea a 4-a**

**Impactul financiar asupra bugetului general consolidat atât pe termen scurt, pentru anul curent, cât și pe termen lung (pe 5 ani), inclusiv informații cu privire la cheltuieli și venituri \*\*\*)**

|  |  |  |  |  |  |  |
| --- | --- | --- | --- | --- | --- | --- |
| * În mii lei (RON) | | | | | | |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| **4.1. Modificări ale veniturilor bugetare, plus/minus, din care:** |  |  |  |  |  |  |
| a) bugetul de stat, din acesta:  (i) impozit pe profit  (ii) impozit pe venit |  |  |  |  |  |  |
| b) bugete locale:  (i) impozit pe profit |  |  |  |  |  |  |
| c) bugetul asigurărilor sociale de stat  (i) contribuții de asigurări |  |  |  |  |  |  |
| d) alte tipuri de venituri  (Se va menționa natura acestora.) |  |  |  |  |  |  |
| **4.2. Modificări ale cheltuielilor bugetare, plus/minus, din care:** |  |  |  |  |  |  |
| a) buget de stat, din acesta:  (i) cheltuieli de personal  (ii) bunuri şi servicii |  |  |  |  |  |  |
| b) bugete locale:  (i) cheltuieli de personal  (ii) bunuri şi servicii |  |  |  |  |  |  |
| c) bugetul asigurărilor sociale de stat:  (i) cheltuieli de personal  (ii) bunuri şi servicii |  |  |  |  |  |  |
| d) alte tipuri de cheltuieli  (Se va menționa natura acestora.) |  |  |  |  |  |  |
| **4.3. Impact financiar, plus/minus, din care:**  a) buget de stat |  |  |  |  |  |  |
| b) bugete locale |  |  |  |  |  |  |
| **4.4. Propuneri pentru acoperirea creşterii cheltuielilor bugetare** |  |  |  |  |  |  |
| **4.5. Propuneri pentru a compensa reducerea veniturilor bugetare** |  |  |  |  |  |  |
| **4.6. Calcule detaliate privind fundamentarea modificărilor veniturilor şi/sau cheltuielilor bugetare** |  |  |  |  |  |  |
| **4.7. Prezentarea, în cazul proiectelor de acte normative a căror adaptare atrage majorarea cheltuielilor bugetare, a următoarelor documente:**  a) fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizată;  b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară. | | | | | | |
| **4.8. Alte informații**  Nu au fost identificate | | | | | | |

**Secțiunea a 5-a**

**Efectele proiectului de act normativ asupra legislației în vigoare**

|  |
| --- |
| **5.1. Măsuri normative necesare pentru aplicarea prevederilor proiectului de act normativ**  Nu este cazul  **5.2. Impactul asupra legislației în domeniul achizițiilor publice**  Prezentul act normativ nu se referă la acest subiect  **5.3. Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE)**  **5.3.1. Măsuri normative necesare transpunerii directivelor UE**  Prezentul act normativ nu se referă la acest subiect  **5.3.2. Măsuri normative necesare aplicării actelor legislative UE**  Prezentul act normativ nu se referă la acest subiect  **5.4. Hotărâri ale Curţii de Justiţie a Uniunii Europene**  Prezentul act normativ nu se referă la acest subiect  **5.5. Alte acte normative şi/sau documente internaţionale din care decurg angajamente asumate**  Prezentul act normativ nu se referă la acest subiect  **5.6. Alte informații**  Nu au fost identificate |

**Secțiunea a 6-a**

**Consultările efectuate în vederea elaborării proiectului de act normativ**

|  |
| --- |
| **6.1. Informații privind neaplicarea procedurii de participare la elaborarea actelor normative**  Proiectul de act normativ nu se referă la acest subiect.  **6.2. Informaţii privind procesul de consultare cu organizaţii neguvernamentale, institute de cercetare şi alte organisme implicate**  Proiectul de act normativ nu se referă la acest subiect.  **6.3. Informații despre consultările organizate cu autoritățile administrației publice locale**  A fost realizată procedura de consultare în conformitate cu prevederile Ordonanței de urgență a Guvernului nr. 57/2019 privind Codul administrativ, cu completările ulterioare, precum și ale Hotărârii Guvernului nr. 635/2022 privind procedura de consultare a structurilor asociative ale autorităților administrației publice locale la elaborarea proiectelor de acte normative.  **6.4. Informații privind puncte de vedere/opinii emise de organisme consulative constituite prin acte normative**  Proiectul de act normativ nu se referă la acest subiect.  **6.5. Informații privind avizarea de către:**  a) **Consiliul Legislativ**  b) Consiliul Suprem de Apărare a Ţării  c) Consiliul Economic şi Social  **d) Consiliul Concurenței**  **e) Curtea de Conturi**  Proiectul de act normativ a fost avizat de Consiliul Legislativ prin avizul nr.........  **6.6. Alte informații**  S-a solicitat punctul de vedere al Curții de Conturi și Autorității de Audit din cadrul Curții de Conturi a României. |

Secţiunea a 7-a

Activităţi de informare publică privind elaborarea şi implementarea proiectului de act normativ

|  |
| --- |
| **7.1. Informarea societății civile cu privire la elaborarea proiectului de act normativ**  Prezentul proiect de act normativ respectă prevederile art. 7 alin. (13) din Legea nr. 52/2003 privind transparența decizională în administrația publică, republicată, având în vedere urgența creării unei abordări unitare asupra conceptului de regenerare urbană și pentru a determina autoritățile locale să utilizeze resursele disponibile pentru o regenerare urbană complexă, bazată pe un plan de acțiune care acoperă zone omogene din punct de vedere funcțional, astfel încât să poată fi suficient de multe proiecte mature care să fie depuse, evaluate şi contractate imediat după lansarea apelurilor de proiecte, în vederea evitării întârzierilor în demararea implementării acestora care ar avea consecințe grave asupra absorbției și a fost publicat în dezbatere publică pe pagina de internet a Ministerului Investițiilor și Proiectelor Europene la data de 02.11.2022.  **7.2. Informarea societăţii civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice**  Prezentul act normativ nu se referă la acest subiect  **7.3. Alte informații**  Nu au fost identificate |

**Secţiunea a 8- a**

**Măsuri privind implementarea, monitorizarea și evaluarea proiectului de act normativ**

|  |
| --- |
| **8.1. Măsuri de punere în aplicare a proiectului de act normativ** Prezentul act normativ nu se referă la acest subiect  **8.2. Alte informaţii**  Nu au fost identificate |

Față de cele prezentate mai sus, a fost promovat prezentul proiect de Ordonanță de urgență privind stabilirea unor măsuri pentru finanțarea unor proiecte de regenerare urbană, care în forma prezentată, a fost avizat de ministerele interesate și pe care îl supunem adoptării.

|  |  |
| --- | --- |
| **MINISTRUL INVESTIȚIILOR ȘI PROIECTELOR EUROPENE**  **Marcel-Ioan BOLOȘ** | **MINISTRUL DEZVOLTĂRII, LUCRĂRILOR PUBLICE ȘI ADMINISTRAȚIEI**  **CSEKE Attila-Zoltán** |
| **Avizatori:** | |
| **VICEPRIM-MINISTRU,**  **MINISTRUL TRANSPORTURILOR ŞI INFRASTRUCTURII**  **Sorin Mihai GRINDEANU** | **VICEPRIM-MINISTRU**  **Hunor KELEMEN** |
| **MINISTRUL MEDIULUI, APELOR ȘI PĂDURILOR**  **Barna TÁNCZOS** | **MINISTRUL AFACERILOR INTERNE**  **Lucian Nicolae BODE** |
| **MINISTRU AL APĂRĂRII NAȚIONALE**  **Angel TÎLVĂR** | **MINISTRUL ANTREPRENORIATULUI ȘI TURISMULUI**  **Constantin-Daniel CADARIU** |
| **MINISTRUL FINANȚELOR**  **Adrian CÂCIU** | **MINISTRUL JUSTIȚIEI**  **Marian-Cătălin PREDOIU** |